ALL ออกหุ้นกู้แปลงสภาพ 40 ลบ. ให้ “AO Fund- AO Fund 1”
ALL ออกหุ้นกู้แปลงสภาพ ครั้งที่ 3 ให้ “AO Fund- AO Fund 1” รายละ 20 ลบ. มูลค่ารวม 40 ลบ.
ALL ออกหุ้นกู้แปลงสภาพ ครั้งที่ 3 ให้ “AO Fund- AO Fund 1” รายละ 20 ลบ. มูลค่ารวม 40 ลบ.
9 มิ.ย. 2564

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ระบุว่า ตามที่มีการประชุมวิสามัญผู้ถือหุ้น ประจำปี2564 ของบริษัท ออลล์ อินสไปร์ ดีเวลลอปเม้นท์ จํากัด (มหาชน) หรือ ALL เมื่อวันที่ 11 มกราคม 2564 ได้มีมติอนุมัติการออกและเสนอขายหุ้นกู้แปลงสภาพที่ออกใหม่ของบริษัทฯ โดยมีมูลค่าการเสนอขายรวมไม่เกิน 1,000 ล้านบาท ให้แก่ผู้ลงทุนโดยเฉพาะเจาะจง ได้แก่ Advance Opportunities Fund (AO Fund) และ Advance Opportunities Fund 1 (AO Fund 1) ซึ่งบุคคลดังกล่าวไม่เป็นบุคคลที่เกี่ยวโยงของบริษัท
ทั้งนี้บริษัทฯ ขอแจ้งให้ทราบว่า บริษัทฯ ได้ทำสัญญาการออกหุ้นกู้แปลงสภาพและได้เสนอขายหุ้นกู้แปลงสภาพที่ออกใหม่ของบริษัทตามสัญญาการออกหุ้นกู้แปลงสภาพ ครั้งที่ 3 จำนวน 20 ล้านบาท ให้แก่ Advance Opportunities Fund และจำนวน 20 ล้านบาท ให้แก่ Advance Opportunities Fund I รวมเป็นจำนวน 40 ล้านบาท เมื่อวันที่ 9 มิถุนายน 2564 และหุ้นกู้แปลงสภาพดังกล่าวจะครบกำหนดอายุในวันที่ 9 มิถุนายน 2567 เว้นแต่จะมีการใช้สิทธิแปลงสภาพก่อนครบกำหนดไถ่ถอน ทั้งนี้บริษัทฯยังมีวงเงินคงเหลือสำหรับการออกและเสนอขายหุ้นกู้แปลงสภาพได้อีกจำนวน 840 ล้านบาท